2 Kena ikuri, e vakabulai kemuni na Kalou, e dina ni oni a mate tu ena nomuni cala kei na nomuni ivalavala ca,+2 ni oni a muria voli ena dua na gauna na ivakarau ni bula ni vuravura qo,+ na ivakarau e vinakata na iliuliu e lewa tu na cagi,+ qo na yalo+ e cakacaka tiko e lomadra na luve ni talaidredre.3 Io ena dua na gauna eda a muria tu na nodra itovo e salavata kei na gagadre ni yagoda,+ eda cakava na ka e vinakata na yagoda kei na noda vakanananu,+ sa dodonu gona meda okati meda gone cudruvi+ me vakataki ira na kena vo.4 Ia ena levu ni nona kauaitaki keda+ na Kalou kei na levu ni nona lomani keda,+5 e vakabulai keda meda duavata kina kei Karisito, dina nida mate tu ena noda cala+—oni vakabulai ena nona loloma soli wale.6 E vakaturi keda vata qai vakatikori keda vata ena itikotiko vakalomalagi, nida imuri i Karisito Jisu,+7 koya gona ena ivakarau ni bula ena gauna se bera mai* ena qai uasivi sara na nona loloma soli wale kei na nona yalovinaka vei keda nida duavata kei Karisito Jisu.8 Na loloma soli wale qo oni vakabulai kina ena vuku ni nomuni vakabauta,+ sega ena nomuni sasaga, e isolisoli ga ni Kalou.9 Sega, oni sega ni rawata ena nomuni cakacaka,+ e sega kina na yavu me sakitaki koya e dua.10 Nida weniliga ni Kalou, da qai buli+ ena vuku ni noda duavata kei Karisito Jisu,+ e dodonu meda cakava na ka vinaka e nakita tu vei keda na Kalou.11 O koya gona, moni nanuma tiko ni oni a lewe ni veimatanitu ena yagomuni, era kacivi kemuni moni “tawacili” o ira e “cilivi” na yagodra ena liga.12 Oni a sega ni kilai Karisito ena gauna ya, oni a tawasei mai na matanitu o Isireli, oni qai vulagi ena veiyalayalati e vauci kina na vosa ni yalayala,+ oni bula voli e vuravura ia a sega tu na nomuni inuinui, oni sega tale ga ni kila na Kalou.+13 Ia qo ni oni sa duavata kei Karisito Jisu o kemuni oni a yawaka tu na Kalou, oni sa mai volekati koya ena vuku ni dra i Karisito.14 E vu ni noda duavata o koya,+ e vakaduavatataka na ito e rua,+ qai vakarusa na bai ena kedrau tadrua e lati rau.+15 Na nona cabora na yagona e bokoca kina na vu ni veimecaki, ya na Lawa e umani kina na ivunau kei na ivakaro, me vakaduavatataki koya kei na rua na matatamata me buli kina e dua na tamata vou,+ me rawati kina na veiyaloni,16 me vakaduavatataki taucoko sara kina na rua na matatamata me dua ga na yago vua na Kalou ena vuku ni kaunirarawa,*+ ni sa vakamatea kina vakadua na veimecaki+ ena vuku ni yagona.17 E lako mai qai tukuna na itukutuku vinaka ni vakacegu vei ira na yawa tu, ya o kemuni, kei ira na voleka,18 ena vukuna e rawa kina vei keda na rua na matatamata meda torova na Tamada ena dua ga na yalo tabu.19 O koya gona, oni sa sega ni qai vulagi se kaitani,+ oni sa itaukei+ vata kei ira na yalosavasava, oni lewe ni vuvale ni Kalou,+20 oni tara cake ena nodra yavu na yapositolo kei na parofita,+ e ivakadei ni tutunivale+ o Karisito Jisu.21 Ni oni duavata kei koya,+ e veisemati vinaka kina na vale taucoko qai tubu tiko me dua na valenisoro tabu i Jiova.*+22 Ena nomuni duavata kei koya, o kemuni tale ga oni taraicake moni dua na vanua me nona na Kalou me tiko kina na yalona.+
fij_Latn